Kupu-kupu raja

Kupu-kupu raja (Danaus plexippus) ialah satus spesies kupu-kupu yang tergolong dalam cabang Danainae dalam keluarga Nymphalidae. Ia boleh dikatakan sebagai kupu-kupu yang paling terkenal di seluruh Amerika Utara. Sejak abad ke-19, ia turut ditemui di New Zealand serta juga Australia sejak tahun 1871. Ia juga mendiami Kepulauan Canaria, Azores, dan Madeira, dan adakalanya berpindah ke Eropah Barat dan jarang sekali United Kingdom.

Kupu-kupu ini terkenal dengan corak jingga hitam yang menonjol pada kepaknya yang lebarnya 8.9–10.2 sentimeter. Salah satu kelompok kawanannya mendapat perhatian dari tabiat berpindah-randah besaran-besaran secara berulang-alik mengikut musim dari Kanada ke Mexico dan Baja California yang mengambil masa hayat tiga atau empat keturunan kupu-kupu berkenaan. Kelompok spesies kupu-kupu ini yang berhijrah musiman antara Amerika Utara ini telah diisytiharkan terancam oleh IUCN pada 2022.

Penamaan
Kupu-kupu ini diberi namanya (dalam ) sempena Raja William III dari England kerana penampilan badan serangga ini yang kejinggaan atau "oren"; "Putera Oren" (Prince of Orange, Prins van Oranje) merupakan gelaran kedua utama dikurniakan kepada baginda.

Ciri fizikal
Spesies ini dibezakan dari kupu-kupu wizurai yang serupa saiz, warna dan coraknya melainkan adanya satu jalur hitam tambahan pada kepak belakangnya. Kupu-kupu betina lebih gelap urat pada kepaknya, sementara yang jantan mempunyai bintik androconium yang merembeskan feromon di pusat setiap kepak belakang. Yang jantan juga lebih besar sedikit berbanding yang betina.

Rujukan

Pautan luar 

Danaus (genus)
Kupu-kupu dan rama-rama di Amerika Utara
Fauna di Mexico
Pendebunga